
Nr. 389/26.02.2024
         CAIET DE SARCINI
Servicii de verificare tehnică periodică anuală, întreținere periodică lunară,  verificări metrologice supape de siguranţă, servicii de asigurare a supravegherii centralelor termice cu personal specializat (fochist clasa C) și interventii operative la cererea achizitorului la centralele termice din dotarea Universității Alexandru Ioan Cuza din Iași 

INFORMAȚII GENERALE
1.1 Denumirea serviciilor : Servicii de verificare tehnică periodică (anuală), întreținere periodică (lunară), verificari tehnice în utilizare, verificări metrologice supape de siguranţă, servicii de asigurare a supravegherii centralelor termice cu personal specializat (fochist clasa C) si si interventii operative la cererea achizitoului la centralele si la armaturile de reglare si de închidere, din cadrul  Universității “Alexandru Ioan Cuza” din Iași. 
1.2 Autoritatea contractanta: UNIVERSITATEA “ALEXANDRU IOAN CUZA” Iași
1.3 Beneficiar: UNIVERSITATEA “ALEXANDRU IOAN CUZA” Iași
1.4 Ordonator de credite: UNIVERSITATEA “ALEXANDRU IOAN CUZA” Iași
1.5 Surse de finanțare: fonduri proprii
1.6 Codul de clasificare CPV: 50720000-8 Servicii de reparare şi întreţinere a încălzirii centrale

Glosar de termeni
· armătura brută a cazanului - dispozitiv care nu se află sub presiunea mediului de lucru, destinat asigurării deservirii si functionării normale a focarului si a canalelor de gaze (grătar, usă de vizitare, gură de observare, clapetă de explozie si altele asemenea);  armătura fină a cazanului - dispozitiv sau aparat aflat sub presiunea mediului de lucru, destinat asigurării functionării normale a cazanului, ca de exemplu supapă de sigurantă, indicator de nivel, organ de închidere și reglare, aparate de măsurare, control și protecție și altele asemenea; 
· cazan de apă caldă - instalația care produce apă caldă la o temperatura de cel mult 110ºC, si care este utilizata în afara acestei instalații în circuit închis, folosind căldura produsă prin arderea combustibililor, căldura recuperată din gazele fierbinți rezultate dintr-un proces tehnologic; 
· instalație de automatizare (monitorizare și comandă) - ansamblul elementelor de tipul: traductoare, echipamente de prelucrare a datelor si semnalelor, organe de execuție, aparate de măsurare, afișare și înregistrare a parametrilor funcționali și altele asemenea cu ajutorul cărora se realizează conducerea, supravegherea și protecția cazanului în regim automat sau semiautomat;
· întreținere - totalitatea operațiilor prin care se asigură menținerea unui aparat în parametrii de funcționare în condiții de siguranță;
· rezerva de implementare reprezinta o rezervă la dispozitia autoritații contractante și nu este obligatoriu a fi cheltuita in totalitate, ci strict pentru destinatia pentru care a fost alocată de la inceput in documentatia de atribuire, daca in procesul de executie a contractului apar lucrari ce se incadreaza in aceasta destinatie;
· sistem de ardere - echipamentul necesar pentru arderea combustibilului incluzând instalațiile pentru depozitare, preparare și alimentare cu combustibil, asigurarea aerului necesar combustiei, arzătorul/arzătoarele, evacuare gaze arse precum și toate componentele de control și supraveghere
· verificare tehnică periodică - verificare tehnică desfășurată periodic conform prevederilor prezentei prescripții tehnice;

I. Obiectul contractului de servicii : 
Serviciile ce vor face obiectul contractului ce urmează a se atribui vor consta în :
· servicii de verificare tehnică periodică (anuală);
· servicii de verificări metrologice supape de siguranţă;  
· servicii de întreținere periodică (lunar); 
· servicii interventii operative pentru urgente (avarii) la armaturile de reglare si de inchidere gaze naturale de la cazanale de apa calda care utilizeaza acest tip de combustibil;
· servicii de asigurarea supravegherii centralelor termice cu personal specializat (fochist clasa C). 
Sectiunea A
SERVICII DE VERIFICARE TEHNICA PERIODICA (ANUALA), VERIFICARI TEHNICE PERIODICE (LUNAR),VERIFICARI TEHNICE IN UTILIZARE ŞI VERIFICĂRI  METROLOGICE SUPAPE DE SIGURANŢĂ LA CENTRALELE TERMICE
Denumirea, localizarea și dotarea cu echipamente a centralelor termice pentru care se vor presta servicii de verificări metrologice supape de siguranţă, verificare tehnica periodica (anuala), verificare tehnica periodica (lunară), şi interventii operative pentru urgente (avarii) la armaturile de reglare si de inchidere de la cazanale de apa calda care utilizeaza gazele naturale, sunt date in tabelul nr.1, anexa la prezentul Caiet de Sarcini.

Observatii : 
· CT Gradinita Universitatii – str. Gh.Asachi, nr 16, serviciile de verificare tehnica anuala si intretinere periodica lunara se vor presta incepind cu luna noiembrie 2024;
· La CT Camin C17 serviciile de verificare tehnică anuală inclusiv interventii la reteaua interioara de distributie agent termic se vor presta in cursul lunii august 2024;
· La Staţiunea  de Cercetare Științifică pentru Biologie  Marină "Prof. dr. Ioan Borcea" din Agigea serviciile de verificare tehnică anuală si intretinere  periodică lunara se vor presta începând cu luna octombrie 2024. 

I. Servicii de verificare tehnică periodică anuală :
Serviciile  au ca scop:
· menţinerea/realizarea parametrilor nominali de funcţionare (termici şi hidraulici) printr-o verificare tehnică periodica anuală a cazanelor de apa calda, arzatoarelor si elementelor de siguranta si automatizare;
· verificare tehnică periodica anuală și reparaţiile (daca este cazul) constau în examinarea generală tehnică funcțională a instalaţiilor sub presiune din tabelul 1 şi aducerea lor la parametri tehnico-funcționali prevăzuți în documentațiile  tehnice, inclusiv verificarea metrologică a supapelor de siguranţă. 
	Se vor efectua cel puţin următoarele operaţii care vor fi menţionate în oferte și în contractul de prestări  servicii de întreţinere a centralelor termice :
Cazane de apă caldă:
· Deconectarea energiei electrice şi a gazului metan prin scoaterea siguranţelor din tabloului electric a cazanului şi închiderea robinetului cu sferă şi a canelelor de pe conductele de alimentare cu gaz (purjarea gazului rămas pe rampă).
· Vizualizarea componentelor aferente cu scopul depistării eventualelor defecţiuni mecanice şi electrice inclusiv a legăturii la împământare
· Demontarea conductei de legătură între rampa de gaz şi arzător.
· Deschiderea porţii frontale a cazanului.
· Examinarea vizuală a camerei de ardere.
· Înlocuirea materialului izolator refractar deteriorat.
· Înlăturarea reziduurilor rezultate din camera de ardere. 
· Remontarea porţii cazanului şi a conductei de gaz între rampă şi intrarea în arzător.
Arzătoare:
	Deconectarea  capacului superior în vederea examinarii.
· Examinarea componentelor arzătorului, verificarea cotelor de reglaj ale capului de ardere.
· Demontarea şi curăţirea componentelor (electrozi aprindere, ionizare, disc deflector, vana gaz).
· Verificarea stării ansamblului: motor – ventilator – priză aspiraţie aer.
· Curăţarea paletelor ventilatorului şi a stării cuplajelor elastice.
· Demontarea şi verificarea funcțională a motorului electric.
· Verificarea transformatorului de aprindere şi  a electrodului de sesizare prezenta flacara (sau fotocelula).
· Verificarea şi reglarea  presostatului de aer şi a servomotorului de aer.
· Verificarea legăturilor în cutia de borne a motorului electric, a ventilatorului şi în cutia de borne a arzătorului.
Tablouri comandă cazane:
· Verificarea componentelor şi a conexiunilor inclusiv a legăturii la împământare.
· Verificarea reglajelor în vederea programării temperaturii şi a intercondiţionărilor.
· Verificarea termometrelor şi termostatelor după caz.
· Verificarea parametrilor  de reglaj (temperatură, presiune – aer, apă) şi a sondelor din punct de vedere functional
· Verificarea  automatului de control al arderii, static şi dinamic
Pompele de circulaţie agent termic:
· Verificarea pompelor în functionare;
· Verificarea conexiunilor în cutia de  borne şi tablou;
· Verificarea calibrării corecte a siguranţelor.
Sistem de expansiune:
· Verificarea stării pernei de aer la vasele de expansiune închise.
Probe şi reglaje la cazanele de apa caldă:
· Măsurare temperatură gaze arse, agent termic.
· Reglare amestec aer gaz şi analizarea componentelor arderii.
· Verificarea funcţionării corecte a tuturor componentelor centralei termice prin probe de lucru.

Pentru C.T.Camin C17 Gaudeamus, suplimentar fata de operatiile de verificare tehnica periodica anuala enumerate anterior se vor executa interventii/reparatii la distribuitoarele de agent termic (tur/retur) dupa cum urmeaza :
· la antemăsurători pot exista erori de până la 5%; 
· cantitățile prezentate nu au adaugate pierderile specifice; 
· orice operator economic interesat are dreptul de a vizita amplasamentul în perioada de depunere a ofertelor de luni până vineri între orele 08:00 și 15:00 cu scopul de ași forma o imagine despre constrângerile lucrării și pentru a realiza măsurători precise în scopul realizări ofertei :

001 RPAA02D1        							BUC.        2.000
DEMONTARE SI INLOCUIRE TRONSOANE PE
CONDUCTE TEVI OTEL INCL INTERCALARE TEVI
DIAM.=100 MM*
001 3110090         							M           8.000
TEAVA CONSTRUCTII FARA SUDURA LAMINATA
LA CALD 108 X 5 /OLT 35 S 404/2
asimilat 2 buc DN500x4,00 M
002 RPID07C1        							BUC.        8.000
DEMONTARE ROBINET SERTAR PANA OTEL 100,
125 MM*
ASIMILAT DEMONTARE ROBINET CU SFERA DN100
003 RPID07C1        							BUC.      	2.000
DEMONTARE ROBINET SERTAR PANA OTEL 100,
125 MM*
ASIMILAT VANA CU SERTAR DN300
004   ID06F1        							BUC.        8.000
ROBINET CU SERTAR PANA , CU MUFE , PT.
INST. INCALZIRE CENTRALA , CU D: 4''
004 4202620         							BUC.        8.000
ROBINET TRECERE FONTA 4"  DESCARCARE
PN10 S6480
005   ID07C2        							BUC.      	2.000
ROBINET FONTA,SERTAR,FLANSE,PT.
INSTALATII INCALZIRE CENTRALA,CORP PLAT
SAU OVAL CU D: 100 MM
ASIMILAT VANA CU SERTAR PANA DN300
006 3270146         							BUC.         6.000
KIT FLANSA DN 50/ PE D63 +GARNITURA+
SURUBURI M16 X 80 +PIULITE+SAIBE
007 3270083         							BUC.        34.000
KIT FLANSA DN 150/ PE D180 +GARNITURA+
SURUBURI M20 X 100+PIULITE+SAIBE
008  H1P02A         							TONA        1.500
TRANSPORT.MATERIALE.PRIN PURTAT DIRECT
PRIMII 10M
009  H1P02B         							TONA     	1.500
TRANSPORT.MATERIALE.PRIN PURTAT DIRECT
URMATORII 10M PARCURSI IN PLUS
010  TRA01A05       							TONA       	1.500
TRANSPORTUL RUTIER AL MATERIALELOR,
SEMIFABRICATELOR CU AUTOBASCULANTA PE
DIST.= 5 KM.
011 7318808         							BUC.      	2.000
DISTRIBUITOR COLECTOR 219X7 L=2,06M STUT
133X4 76X3 11/2 1/2 TOLI
asimilat DN500x4,00 M
012 5900164         							KG         30.000
ELECTROZI SUDURA OTEL S.7240-69 E50.24.
13/RG.2.1 D=4,00MM
013 RPSF23D1        							M        	10.000
EFECTUAREA PROBEI ETANSEITATE LA
PRESIUNE SI SPALARE CONDUCTE DE APA DIN
FONTA PRES.DIAM 100 MM
014   CN13H1        							MP.      	5.000
VOPSITORII LA INSTALATII EXECUTATE CU
EMAIL ALCHIDIC PE CONDUCTE CU D EXTER.>
34MM
015 6108347         							KG       	1.700
EMAIL MARO ROSCAT UIC E.735-8 NTR 1703-
80
016  IZJ07A1        							MP.        	5.000
GRUNDUIREA CONDUCTELOR SI APARATELOR,CU
GRUND MINIU PLUMB INTR-UN STRAT
   
Ofertantul va lua în calcul procurarea și montarea, inclusiv accesoriile sistemelor propuse si necesarul privind manopera, transportul și utilajele necesare. 
În preț vor fi incluse și realizate toate operațiunile necesare prestarii serviciilor.
 La terminarea reparatiilor prestatorul va preda lucrarea completă indiferent de neprevăzutele ce a omis să le prindă în ofertă și ar putea apărea în timpul prestarii serviciilor, acesta având obligația de a le prevedea în cheltuieli încă din faza de ofertare. 
În cazul în care apar lucrări neprevăzute acestea vor fi suportate din profitul prestatorului.


Verificare (calibrare) supape de siguranţă la cazane apă caldă şi vase expansiune/hidrofor şi emiterea de buletine metrologice  recunoscute la ISCIR valabile un an de zile (numărul de supape de siguranță este specificat la fiecare centrala termică în parte (vase de expansiune/hidrofor).
Perioada de efectuare a reviziilor tehnice anuale  si  a serviciilor de verificare (calibrare) supape  de siguranţă este de 30 de zile lucrătoare de la data semnării contractului cu exceptiile urmatoare :
· CT camin C17 Gaudeamus unde revizia tehnica anuala se va executa in luna august 2024
· CT Gradinita Universitatii – str. Gh.Asachi, nr 16, care se va executa in luna noiembrie 2024

II. Servicii de intretinere periodică lunară la centrale termice
Serviciile  au ca scop menţinerea parametrilor nominali de funcţionare (termici şi hidraulici) si se vor verifica urmatoarele aspecte :
· functionarea armăturilor de siguranță si control, precum si a instalației de automatizare;
· verificarea valabilității autorizațiilor deținute și cunoașterea instrucțiunilor de utilizare/exploatare a cazanului de către personalul de deservire; 
· respectarea parametrilor principali ai cazanului (debit, presiune, temperatură și altele asemenea); 
· starea părților vizibile și accesibile ale cazanului, precum și a instalațiilor auxiliare; 
· starea tehnică a instalației de ardere și dezvoltarea flăcărilor față de pereții suprafețelor de încălzire; 
· existența instrucțiunilor de utilizare/exploatare în sala cazanelor; 
· existența registrului de supraveghere, precum și modul în care se fac înscrierile zilnice în acesta.

Perioada de prestare a serviciilor de intretinere periodica lunară este de 9 luni (aprilie-decembrie 2024) - cu observatiile aferente - și se poate prelungi prin act aditional la contract  pentru maxim 3 luni (ianuarie- martie 2025). 

Prestatorul va trebui sa asigure si servicii de verificări și măsurători la cazanele de apă caldă, vase sub presiune in regim hidrofor și vase expansiune, emiterea documentelor suport pentru prelungirea autorizării de funcționare ISCIR la data  scadenței înscrise în fișele acestora (inclusiv pentru cele care se re-autorizeaza intern) si transmiterea documentelor la CNCIR.
Serviciile de verificări tehnice periodice vor fi prestate in prezenta șefului de formatie fochisti sau a persoanei desemnate de acesta ca inlocuitor si a operatorului RSVTI al Universității .
III. Intervenţii operative la sesizarea unei avarii
In cazul sesizarii unei avarii din partea achizitorului, prestatorul trebuie să asigure intervenţii operative prin personalul de specialitate în timpul programului de lucru (luni – vineri: 730 ÷2100  şi sâmbăta 800 ÷1400); 
Timpul de răspuns la sesizarea unei avarii este de maxim două ore pe raza municipiului Iași și maxim 24 ore în afara municipiului Iași, de la solicitarea de către achizitor prin orice formă (telefonică sau scrisă inclusiv fax, email)  a defecţiunii respective.
In urma intervenţiei prestatorul va face diagnosticarea echipamentului defect inclusiv la armaturile de reglare si de inchidere de la cazanale de apa calda care utilizeaza gazele naturale, va întocmi un deviz antecalcul de reparaţie şi îl va trimite achizitorului, în termen de 24 ore de la intervenţie, pentru verificare, aprobare şi emiterea comenzii pentru reparaţie.
În cazul în care în cadrul reparaţiei este necesară şi înlocuirea unor componente constatate defecte, termenul de rezolvare este de maximum 24 de ore, cu exceptia situatiei in care piesa defecta nu se gaseste uzual pe stoc, caz in care partile vor conveni de comun acord termenul de remediere.
Piesele defecte găsite în timpul verificarii tehnice periodice anuale sau în timpul interventiilor la cerere se vor plăti separat pe baza proceselor verbale de constatare semnate de ambele părţi şi notelor de comandă din partea achizitorului, in limita rezervei de implementare bugetate.
Contravaloarea pieselor ce urmează a fi înlocuite nu se cuprinde în ofertă, fiind facturată şi decontată separat, în urma unui raport de service şi a unui deviz estimativ, întocmit de Prestator şi aprobat de Achizitor, fără a se include manoperă suplimentară.
Piesele de schimb oferite de prestator trebuie sa fie noi, originale sau compatibile.
Verificarea calităţii serviciilor prestate se va face în prezenţa beneficiarului printr-o probă de funcţionare a echipamentului.

Observatii : 
- după realizarea interventiei tehnicianul de service va consemna in registrul de tura natura interventiilor facute si eventualele piese inlocuite.

Perioada de prestare a serviciilor de interventii la cererea achizitorului este de 9 luni (aprilie-decembrie 2024) si se poate prelungi prin act aditional la contract  pentru maxim 3 luni (ianuarie- martie 2025). 







Sectiunea B
SERVICII DE ASIGURARE SUPRAVEGHERE CENTRALE TERMICE CU PERSONAL SPECIALIZAT (FOCHIST CLASA C)
Locatia in care se vor presta serviciile de  asigurare supraveghere nepermanenta centrale termice cu personal specializat (fochist clasa C)   este centrala termica ce deserveste imobilul situat pe strada Munteni nr. 34, pentru 4 ore/zi in intervalul orar 19:00-07:00, lunile noiembrie si decembrie 2024, prin verificări la orele 19:00, 22:00, 02:00 si 06:00, consemnând în registrul de tura existent la centrala termică.
In cazul aparitiei unor incidente tehnice ce nu pot fi rezolvate de catre fochist acesta va anunta seful formatiei de fochisti asupra incidentului aparut si va consemna in caietul de tura incidentul, data si ora. 
	Serviciile de supraveghere centrale termice cu personal specializat (fochist clasa C) se vor presta cu respectarea prescriptiilor tehnice ISCIR PT A1—2010 "Aparate de încalzit alimentate cu combustibil solid, lichid sau gazos cu puteri nominale ≤ 400 kW"  si  PT C 9-2010 "Cazane de apă caldă şi cazane de abur de joasă presiune- capitolul IV Utilizarea/Exploatarea cazanelor",  implica supravegherea cu regim nepermanent (în functie de specificatiile trecute în anexa 3 din PT C 9-2010- Fișa centralei termice)  a echipamentelor centralelor termice ce deservesc imobilul in cauza.
            Prestatorul va pune la dispoziţia achizitorului lista persoanelor care vor presta serviciile de supraveghere centrale termice (muncitor calificat fochist minim clasa C), iar pe durata contractului acestea vor respecta normele SSM/SU/PM achizitorului.
Perioada de prestare a serviciilor de asigurare supraveghere centrale termice cu personal specializat (fochist clasa C)  este de 2 luni (noiembrie si decembrie 2024)  si se poate prelungi prin act aditional la contract  pentru maxim 3 luni (ianuarie- martie 2025). 

STANDARDE DE REFERINȚĂ 
· Legea nr.64/2008 privind funcționarea în condiții de siguranță a instalațiilor sub presiune, instalațiilor de ridicat și a aparatelor consumatoare de combustibil 
· Prescriptii tehnice ISCIR PT A1-2010 Aparate de incalzit alimentate cu combustibil solid,lichid sau gazos cu puteri nominale ≤400kW
· Prescriptii tehnice ISCIR PT C9-2010 Cazane de apa calda si cazane de abur de joasa presiune
· Prescriptii tehnice ISCIR PT C2-2010 Arzatoare cu combustibili gazosi si lichizi
· Prescriptii tehnice ISCIR PT C11-2010 Sisteme de automatizare aferente centralelor termice si instalatii de ardere aferente cazanelor
· Prescriptii tehnice ISCIR PT C4-2010 Recipiente metalice sub presiune
· C 56-2002 Normativ pentru verificarea calităţii lucrărilor de construcţii şi instalaţii aferente;
· Ordin 163/2007 al Ministerului Administraţiei şi Internelor pentru aprobarea Normelor Generale de apărare împortiva incendiilor-republicat 2019;
· Normativ P118/1999 – privind siguranţa la foc-republicat P 118 -1 - 2013 si 
Partea a ll-a - Instalatii de stingere - indicativ P 118-2  - 2013.
Partea a llI-a - indicativ P 118-3  - 2015.
· Legea 137/1995- protecţia mediului republicata 2018, OUG 195/2005 – protecţia mediului-republicata 2019;

GOSPODĂRIREA DEŞEURILOR 
În conformitate cu reglementările în vigoare, deşeurile vor fi colectate, transportate şi depuse la rampa de depozitare în vederea neutralizării lor. 
Deşeurile menajere şi cele asimilabile acestora vor fi colectate în interiorul şantierului în puncte speciale prevăzute cu containere tip pubele. Deşeurile vor fi transportate periodic la o rampă de gunoi în condiţii de siguranţă de către un operator specializat.
Nu se vor arunca, nu se vor incinera, nu se vor depozita pe sol și nici nu se vor îngropa deşeuri menajere sau alte tipuri de deşeuri (lavete, recipienţi pentru vopsele etc.).
Deşeurile metalice respectiv piesele de schimb inlocuite vor fi colectate şi depozitare temporar în locatiile indicate şi vor fi valorificate de catre achizitor la unităţile specializate.

CONDIŢII TEHNICE ŞI DE CALITATE
Piesele de schimb şi subansamblele folosite trebuie să fie omologate CE, să fie acceptate conform legislaţiei în vigoare. 
	Se vor respecta în timpul prestării serviciilor  normele de protecţie a muncii şi normele pentru prevenirea şi stingerea incendiilor.
	Prestatorul îşi asuma răspunderea pentru eventualele pagube cauzate de/în urma montajului sau a service-ului, din vina sau culpa angajaţilor săi şi va răspunde direct de siguranţa bunurilor aflate în spaţiul beneficiarului şi securităţii angajaţilor care operează aparatele supuse intervenţiilor. 	

TRANSPORT
Piesele şi subansamblele, aparatele de masura si control  folosite vor fi trasportate la locul de utilizare de catre prestator. În cazul în care este necesar ca să fie duse la sediul prestatorului pentru reparare, transportul acestuia se va face pe cheltuiala prestatorului.

[bookmark: _Toc243105888][bookmark: _Toc243105670]CERINŢE PERSONAL
Serviciile vor trebui să fie unele de cea mai înaltă calitate.
Toţi experţii care vor avea un rol important în implementarea contractului vor fi denumiţi experţi cheie. 
Pe baza acestor specificatii tehnice prestatorul va antrena o echipă de proiect, formată din personal calificat şi experimentat, pentru a atinge rezultatele contractului.
Pe toată durata de implementare a contractului, prestatorul va lua toate măsurile necesare pentru a preveni orice situaţie de natură să compromită realizarea obiectivelor contractului. 
Prestatorul se va asigura şi va urmări ca oricare dintre membrii echipei să cunoască foarte bine şi să înţeleagă cerinţele, scopul şi obiectivele contractului. 
Experţii trebuie să aibă competenţa relevantă şi experienţă în domeniile specifice ale proiectului în funcţie de activitatea pentru care vor fi folosiţi.

- Operatorul economic trebuie să fie autorizat ISCIR privind instalarea, montarea, repararea si intretinerea, precum si verificari tehnice in utilizare la aparate consumatoare de combustibil cu Pmax < 400kw, avand Pmax = 400 kw; cazane apa calda cu P < 400kw avand Pmax = 400kw;
-  Operatorul economic trebuie să fie autorizat ISCIR privind instalarea, montarea si repararea la cazane de apa calda cu P>400kw;
- Operatorul economic trebuie să fie autorizat ISCIR privind instalarea, montarea, repararea și întreținerea, verificari tehnice in utilizare la arzătoare de combustibili gazoși si lichizi; 
-  Operatorul economic trebuie să fie autorizat ISCIR privind montarea, PIF, repararea și intreținerea la instalatii de ardere și instalații de automatizare pentru cazane și instalații de automatizare pentru centrale termice;
-  Pentru interventiile la armaturile de reglare si de inchidere de la cazanale de apa calda care utilizeaza gazele naturale operatorul economic trebuie să fie autorizat A.N.R.E. tip EDIB – Executie instalaţii de utilizare a gazelor naturale avand regimul de medie, redusă şi joasă presiune (conform Regulamentului pentru autorizarea operatorilor economici care desfăşoară activităţi în  sectorul gazelor naturale);
- Pentru verificările supapelor de siguranță operatorul economic trebuie să fie autorizat conform prescripției tehnice ISCIR PT C7/2010 sau să prezinte contractul cu subcontractanul care efectuează aceste verificări;
-  Operatorul economic trebuie să prezinte autorizaţie ISCIR, vizata la zi, pentru cel putin un fochist autorizat clasa C aflat in relatii contractuale cu ofertantul;
-  Operatorul economic trebuie să facă dovada ca deține personal tehnic de specialitate (responsabilul cu supravegherea lucrărilor, responsabilul cu verificarea tehnică, instalator gaze, etc. atestate ISCIR) Atestatele să fie în perioada de valabilitate. În cazul în care ofertantul colaborează cu persoane fizice declarate la ofertare, acestea trebuie să fie atestate ISCIR. Atestatele să fie în perioada de valabilitate.
La cererea achizitorului se vor prezenta autorizaţiile/atestatele în original pentru verificarea copiilor.
LIMITĂRI – RESTRICȚII
       Nu au fost identificate limitări/restricții pentru prestarea serviciilor altele decât cele enumerate pentru serviciile aferente verificărilor tehnice periodice (lunar).

OBLIGAŢII CE REVIN PRESTATORULUI 
         Să presteze serviciile  prevăzute în prezentul caiet de sarcini  cu respectarea prevederilor legale și normative tehnice prevăzute de legislația română aplicabile pe durata executării Contractului.
Indicatori de performanta in baza carora sa se va evalua performanta contractorului si se va emite documentul constatator la finalizarea implementarii contractului: finalizarea la timp a serviciilor si colaborarea/comunicarea buna cu factorii interesati de la nivelul autoritatii contractante;
RISCURI
Riscuri ce pot să apară în desfăşurarea contractului de achiziţie publică:
· ne-încadrarea în timpul de răspuns la sesizarea unei avarii cuprinse în prezentul Caiet de sarcini;
· plata cu întârziere de către achizitor a facturilor după efectuarea recepției serviciilor.
   Ca măsuri de gestionare a riscurilor apărute în desfășurarea contractului de servicii specificăm:
· desemnarea de către Prestator, odată cu semnarea contractului, a personalului propriu de specialitate care să asigure prestarea serviciilor, la locurile de prestare enumerate;
· desemnarea  unei persoane din cadrul autorității contractante care să verifice fiecare stadiu fizic prestarii serviciilor.

Prezentele specificaţii din caietul de sarcini stau la baza întocmirii ofertei.
Prevederile prezentelor specificaţii sunt obligatorii pentru ofertanţi.
Ofertantii trebuie sa depuna oferte pentru serviciile de verificare tehnică periodica anuală, serviciile de verificare (calibrare) supape de siguranţă, pentru serviciile de intretinere periodica lunară pentru toate centralele, indiferent de locatia acestora si pentru  serviciile de asigurare supraveghere centrale termice cu personal specializat.
Prevederile prezentelor specificaţii nu anulează obligaţiile ofertanţilor de a respecta legislaţia, normativele şi standardele specifice, aplicabile, aflate în vigoare la data prestarii serviciilor care fac obiectulcaietului de sarcini.
CONDIŢII DE RECEPŢIE
	Recepţia serviciilor se va face de o comisie constituită din specialiştii beneficiarului, a executantului şi a reprezentantului I.S.C.I.R. al fiecărei părţi, care va întocmi procesul verbal de recepţie a serviciilor.
GARANȚII 
Calitatea serviciilor va fi confirmată prin certificate de garanţie :
· Valabil un an de zile de la receptia serviciilor, pentru verificarea tehnica anuală;
· Valabil o lună de zile de la receptia serviciilor, pentru intretinerea  periodica lunara;
· Garanţia pentru manopera de reparatie va fi de minim 6 luni; 
· Pentru subansamblele şi piesele folosite, prestatorul va acorda o garanţie cel puţin egală cu cea acordata de producător dar nu mai mică 6 luni pentru aparatura reparată şi 12 luni pentru cea nouă.
PLĂȚI
În conformitate cu prevederile Legii 139/2022, contractantul are obligația de a emite facturi electronice și de a le transmite autoritătii contractante prin sistemul național privind factura electronică RO e-factura.
Plăţile în favoarea Contractantului se vor efectua în termen de :
a) 30 de zile calendaristice de la data la care factura electronică este disponibilă spre descărcare de către Autoritatea Contractantă din sistemul RO e-factura, dacă recepția lucrarilor este anterioară acestei date;
b) 30 de zile calendaristice de la data recepției lucrarilor dacă factura electronică este disponibilă spre descărcare de către Autoritatea Contractanta din sistemul RO e-factura, la data receptiei ori anterior acestei date.
II) în cazul operatorilor economici străini:
Operatorii economici străini au opțiunea de a utiliza sistemul de facturare electronică, situație în care autoritatea contractantă are obligația de a accepta acest tip de emitere a facturii. În acest caz condițiile de plată sunt cele prezentate mai sus.
În cazul în care operatorii economici străini nu optează pentru utilizarea sistemului de facturare electronica, termenul de plată va fi:
a)  30 de zile calendaristice de la data primirii facturii de către Autoritatea Contractantă, dacă recepţia lucrarilor este anterioară datei primirii facturii;
b)  30 de zile calendaristice de la data recepţiei lucrarilor  dacă Autoritatea Contractantă a primit factura la data recepţiei ori anterior acestei date.
În cazul în care factura are elemente greşite şi/sau greşeli de calcul identificate de Autoritatea Contractantă, şisunt necesare revizuiri: se vor aplica dispozițiile O.U.G. 120/2021, plata urmând a fi realizată în baza facturii corectate
OFERTA TEHNICĂ si FINANCIARĂ
Oferta tehnică va fi intocmita într-o manieră organizată, astfel încât aceasta să asigure posibilitatea verificării în mod facil a corespondenței cu cerințele/specificațiile prevăzute în cadrul specificațiilor tehnice si va cuprinde informații relevante privind abordarea propusă de ofertant pentru execuția contractului, prin raportare la necesitățile, obiectivele și constrângerile autorității contractante.
Se recomandă ca oferta tehnică să cuprindă: 
· descrierea serviciilor ce se vor executa, 
· garanţia acordată serviciilor
· garanţia pentru piesele utilizate
Oferta financiară va fi elaborată astfel încât aceasta să furnizeze toate informațiile necesare cu privire la  diversele condiții financiare și comerciale legate de formarea prețului ofertat (cum ar fi prețuri unitare aplicabile, exprimate în Lei, fără TVA), astfel încât să se poată proba asigurarea realizării tuturor serviciilor, cel puțin la nivelul calitativ solicitat prin specificatiile tehnice, în marja prețului ofertat.
Oferta financiară trebuie să cuprindă minim următoarele informații :
- prețul pentru verificare tehnică periodica anuală/fiecare centrala termica (indiferent de locatia acesteia)
- prețul pentru serviciile de verificare (calibrare) supape de siguranţă la cazanele de apă caldă şi la vase expansiune/hidrofor /fiecare centrala termica (indiferent de locatia acesteia)
- pretul pentru serviciile de  intretinere periodica lunară/centrala termica (indiferent de locatia acesteia) trebuie sa fie mentinut pe toata durata contractului (9 luni in anul 2024 + 3 luni in anul 2025)
- pretul pentru serviciile de asigurare supraveghere centrale termice cu personal specializat
trebuie sa fie mentinut pe toata durata contractului (2 luni in anul 2024+ 3 luni in anul 2025).

Ofertantii vor completa tabelul centralizator nr 2, anexa la prezentul Caiet de Sarcini.
CRITERIUL DE ATRIBUIRE
Criteriul de atribuire este preţul cel mai scăzut pentru valoarea totală a ofertei (pretul pentru serviciile de  verificari tehnice anuale + prețul pentru serviciile de verificare (calibrare) supape de siguranţă + pretul pentru serviciile de întreținere periodica lunara + pretul pentru serviciile de asigurare supraveghere centrale termice cu personal specializat, în condiţiile îndeplinirii cerinţelor din specificațiile) unde :
· pretul pentru serviciile de  verificari tehnice anuale reprezinta suma pretului serviciilor  de  verificari tehnice anuale pentru toate centralele termice
· prețul pentru serviciile de verificare (calibrare) supape de siguranţă reprezinta suma pretului serviciilor  de  verificari supape de siguranţă pentru toate centralele termice
· pretul pentru serviciile de  întreținere periodica lunara reprezinta suma pretului pentru verificarea periodică lunara  pentru fiecare centrala termica (locatie) x  9 luni
· pretul pentru serviciile de asigurare supraveghere centrale termice cu personal specializat reprezinta suma dintre pretul pentru serviciile de asigurare supraveghere centrale termice lunar  x  2 luni

Director tehnic,
                                                                  Ing. Dorina Prisecaru                             
Întocmit,
Ing. Radu Pruna
	ADRESA: Iaşi, bd.Carol I nr.11, Corpul J
TELEFON: 0232201044, 0232201141
FAX: 0232201144, 
	Cod fiscal: 4701126

